
CONSILIUL  JUDEŢEAN

H O T Ă R Â R E
privind aprobarea Regulamentului  de organizare şi funcţionare al Serviciului  Public Comunitar de Evidenţa Persoanelor  al JudeţuluiBistriţa-Năsăud
Consiliul Judeţean Bistriţa Năsăud,  

Având în vedere:
· Expunerea de motive nr. 4064/I/10.08.2012, a preşedintelul Consiliului Judeţean Bistriţa-Năsăud;
· raportul nr.1/1103/10.08.2012, al Serviciului Public Comunitar de Evidenţa Persoanelor;
· adresa nr./1103/11.07.2012, a Serviciului Public Comunitar de Evidenţa Persoanelor, înregistrată la Consiliul Judeţean Bistriţa-Năsăud sub nr. 4064/12.07.2012;

· modificările intervenite în legislaţia privind persoanele fizice aşa cum au fost statuate prin noul cod civil;
· prevederile  Legii nr.119/1996 republicată privind  actele de stare civilă;

· prevederile  Hotărârii  Consiliului  Judeţean  Bistriţa-Năsăud   nr. 97/30.05.2011 privind  aprobarea statului de funcţii al Serviciului  Public  Comunitar de Evidenţa  Persoanelor  al  jud.  Bistriţa-Năsăud;
· rapoartele nr.4064/II/2012 ale comisiilor de specialitate.
În temeiul prevederilor art. 91 şi art. 97, din Legea Nr. 215/2001  a administraţiei publice locale republicată, cu modificările şi completările ulterioare, 
H O T Ă R Ă Ş T E : 
Art.1. Se aprobă Regulamentul de organizare şi funcţionare pentru Serviciul Public Comunitar de Evidenţa Persoanelor al Judeţului Bistriţa-Năsăud conform anexei  care face parte integrantă din prezenta hotărâre.
Art.2. Se abrogă anexa nr.1 din Hotărârea Consiliului Judeţean Bistriţa-Năsăud nr.19/2005 privind înfiinţarea, organizarea şi funcţionarea Serviciului Public Comunitar de Evidenţa Persoanelor al Judeţului Bistriţa-Năsăud.
Art.3. Cu ducerea la îndeplinire a prevederilor prezentei hotărâri se încredinţează Serviciul Public Comunitar de Evidenţa Persoanelor al Judeţului Bistriţa-Năsăud.
Art.4. Prezenta hotărâre a fost adoptată cu un număr de 27 voturi « pentru ».
Art.5.Prezenta hotărâre se comunică prin grija Serviciului Cooperare, relaţii publice, cancelarie cu:
· Serviciul Public Comunitar de Evidenţa Persoanelor al Judeţului Bistriţa-Năsăud.
· Instituţia Prefectului judeţul Bistriţa-Năsăud.
P R E Ş E D I N T E,

Emil Radu Moldovan

           





                

 Contrasemnează:
                      
SECRETARUL JUDEŢULUI,

